**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2015. január 12-én (hétfőn) 15.00 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Kovács Gábor NKE munkatárs

Tóthné Németh Barbara

Utassyné Szekeres Laura

Deák Bernadett

Telek Balázs

Bárdos Katalin

Szabóné Szűcs Szilvia

Braun Péter

Eged János

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből mindenki jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. ÁROP-2.2.22-2013-0001 azonosító számú „Képzés a konvergencia régióban lévő önkormányzatoknak” című kiemelt projekt keretében Pétervására városra vonatkozó helyi közösségi stratégiai tanulmány bemutatása és megtárgyalása.

Előterjesztő: Eged István polgármester

1. Az önkormányzat temetkezési rendeletének módosításának megtárgyalása.

Előterjesztő: Dr. Varga Attila jegyző

1. Kérdések, interpellációk.

**Napirendi pontok tárgyalása**

**1./ Napirend**

ÁROP-2.2.22-2013-0001 azonosító számú „Képzés a konvergencia régióban lévő önkormányzatoknak” című kiemelt projekt keretében Pétervására városra vonatkozó helyi közösségi stratégiai tanulmány bemutatása és megtárgyalása.

**Eged István FIDESZ-KDNP polgármester**

Az ÁROP-2.2.22-2013-0001 azonosító számú „Képzés a konvergencia régióban lévő önkormányzatoknak” című kiemelt projekt bemutatására felkéri Kovács Gábor urat.

**Kovács Gábor NKE munkatárs**

Elmondja, hogy a Helyi Közösségi Akadémiák (HKA) hálózati programja keretében az 5000 lélekszám alatti többnyire hátrányos kistelepüléseken közösségi bázisú helyi fejlesztési stratégiák készülnek, különös figyelemmel a program keretében összegyűjtött már bevált megoldások felhasználására. A program alapgondolata Magyary Zoltán 1941-ben megfogalmazott javaslatáig nyúlik vissza a tapasztalatok széles körű megosztását célzó hálózatról. Azóta bebizonyosodott, hogy a fejlődés egyik hatékony motorja a jó gyakorlatok módszeres gyűjtése és terjesztése.

A program célja: A pályázat útján kiválasztott 77 kistelepülésre kiterjedő program több, egymással szorosan összefüggő célt követ, amelyek eredményeképpen helyi szinten megvalósul és széles körben terjeszthetővé válik az Európai Unió fejlesztéspolitikai ajánlása közösségvezérelt helyi fejlesztésről. Három pillérben próbál meg segíteni. I. pillér: „Fenntartható önkormányzat”, II. pillér: „Helyi Közösségi Akadémiák”, III. pillér: „Önkormányzati szaktanácsadó”.

**Dr. Varga Attila jegyző**

Közösségi szótár = közösen tudjanak gondolkodni.

Rövid tájékoztatást ad az eddigi munkáról.

**Deák Bernadett önk. tanácsadó**

A stratégiai cél meg lett határozva.

**Eged István FIDESZ-KDNP polgármester**

Várja a kérdéseket, véleményeket.

**Tóth János képviselő**

Személy szerint neki a következő szóval „megakadályozása” van egy kis gondja, túl drasztikusnak tűnik ez a kifejezés. Finomabban kellene fogalmazni.

**Kovács Gábor NKE munkatárs**

Kéri, hogy javasoljon más szót.

**Tóth János képviselő**

Jobb, élhetőbb környezet biztosítása.

**Kovács Gábor NKE munkatárs**

Nagyon jó dolgokat gondoltak ki. Ezt a programot fenn kellene tartani 6-8 év múlva is.

**Tóth János képviselő**

Mi lesz, ha a következő kormány sutba fogja dobni az ilyen dolgokat?

**Kovács Gábor NKE munkatárs**

Nem hiszi, hogy ezt olyan könnyen eltörlik majd.

EU-s pénzek fekszenek benne, nem fogják olyan könnyen megszüntetni.

**Varró Magdolna képviselő**

A helyi dolgokat figyelembe véve lettek kialakítva a stratégiák. A helyi probléma az helyi probléma.

**Eged István FIDESZ-KDNP polgármester**

A végleges forma fontos lesz a pályázathoz.

Kérdezi, hogy a fent elhangzottakkal kapcsolatban van-e valakinek kérdése, hozzászólása?

Amennyiben nincs kérdés kéri, hogy aki egyetért, az elhangzott beszámolóval az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 1/2015. (I.12.) határozata**

Pétervására Város Önkormányzat Képviselőtestülete megtárgyalta az ÁROP-2.2.22-2013-0001 azonosító számú „Képzés a konvergencia régióban lévő önkormányzatoknak” című kiemelt projekt keretében Pétervására városra vonatkozó helyi közösségi stratégiai tanulmányt és azt a melléklet szerinti tartalommal elfogadta.

Határidő: értelem szerint

Felelős: Eged István polgármester

**Varró Magdolna képviselő**

Javasolja, hogy legyen éves felülvizsgálat is.

**2./ Napirend**

Az önkormányzat temetkezési rendeletének módosításának megtárgyalása.

**Eged István FIDESZ-KDNP polgármester**

A képviselőtestület 2014. decemberi ülésén tárgyalta a sírhelymegváltási díjak módosítását. Akkor a döntést elhalasztottuk, felkértük a jegyző urat, hogy vizsgálja meg települési szinten hány lakost, és hány sírhelyet érint a módosítás.

A régi sírhely, urnahely, urnafülke újra megváltása 6.000.- Ft. Ez kb. 650 főt érint.

Az anyagban szerepel az urnahely és urnafülke használati ideje, ezt kéri 10 évről, 25 évre módosítani.

**Dr. Varga Attila jegyző**

A módosított rendeletet megjelentetné több helyen, gondol itt a honlapra, újságra, stb.

**Eged István FIDESZ-KDNP polgármester**

A ravatalozó bérleti díját be kell vezetni, és azt a temetőre fordítani.

**Boros Csaba alpolgármester**

Egyetért. Kizárólag a temetőre kell fordítani.

**Varró Magdolna képviselő**

Szintén egyetért. A temetőben látványos dolgokat kell elvégezni, hogy a lakosság lássa a ráfordításokat.

**Barta Gábor képviselő**

Véleménye szerint a ravatalozóval kellene kezdeni.

**Dr. Varga Attila jegyző**

A rendeletet be kell tartani.

**Barta Gábor képviselő**

A ravatalozói díjjal a temetkezési vállalkozó ne emelje meg a temetés díját. Így is nagyon sokba kerül egy temetés.

**Boros Csaba alpolgármester**

Nem lehetne ezt úgy megoldani, hogy a magánszemély az önkormányzathoz fizesse ezt be, ne a vállalkozónak?

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e valakinek kérdése, kiegészíteni valója?

Amennyiben nincs, kéri, hogy aki egyetért, a temetési rendelet módosításával az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**1/2015. (I.13.) önkormányzati rendelete**

Pétervására Város Önkormányzatának a temetőkről és a temetkezésről szóló

2/2000. (IX. 2.) önkormányzati rendelet - a továbbiakban: R. - módosításáról

Pétervására Város Önkormányzatának Képviselőtestülete (a továbbiakban: Képviselőtestület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában, illetve a temetőkről és a temetkezésről szóló 1999. évi XLIII. törvény (a továbbiakban: Ttv.) 42. §-ában kapott felhatalmazás alapján, - a Ttv. végrehajtására kiadott 145/1999. (X.1.) Korm. rendelet (a továbbiakban: Ter.) rendelkezéseire figyelemmel, - a Mötv. 13. § (1) bekezdés 2. pontjában meghatározott feladatkörében eljárva a temetőkről és a temetkezésről szóló 9/2002. (IX.2.) önkormányzati rendelet – a továbbiakban: R. – a módosításáról a következőt rendeli el:

**1. §**

A R. 1. melléklete helyébe e rendelet 1. melléklete lép.

**Záró rendelkezések**

**2. §**

Ez a rendelet a kihirdetését követő napon lép hatályba.

Pétervására, 2015. január 12.

|  |  |
| --- | --- |
| Eged István  FIDESZ-KDNP  polgármester | Dr. Varga Attila  jegyző |

**1. melléklet a 1/2015. (I.13.) önkormányzati rendelethez**

1. melléklet a 2/2000. (IX.2.) önkormányzati rendelethez

Sírhelyek megváltási díja:

A díjak bruttó összegek

1.) Új egyes sírhely 10.000,-Ft

(Egyes sírhely használati ideje: 25 év)

2.) Új kettes sírhely 20.000,-Ft

(Kettes sírhely használati ideje: 25 év)

3.) Új sírbolt 100.000,-Ft

(Sírbolt használati ideje: 60 év)

4.) Új urnahely (colonbárium) 10.000,-Ft

(Urnahely használati ideje: 25 év)

5.) Új urnafülke 15.000,-Ft

(Urnafülke használati ideje: 25 év)

Hirdetőtábla díja a temetőben (Hirdetőtáblát a temető bejáratánál a kerítésen lehet csak elhelyezni):

A díjak bruttó összegek

A/4-es méretű: 5.000,-Ft

A/3-as méretű 10.000,-Ft

A/2-es méretű 20.000,-Ft

A ravatalozó bérleti díja: 5.000,-Ft/alkalom

**3./ Napirend**

Kérdések, interpellációk.

**Dr. Varga Attila jegyző**

A Törvényességi Ellenőrzési Főosztály levele szerint az alpolgármester költségtérítését módosítani kell.

Kérdezi, hogy a fent elhangzottakkal kapcsolatban van-e valakinek kérdése, hozzászólása?

Amennyiben nincs kérdés kéri, hogy aki egyetért, az alpolgármester költségtérítésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 2/2015. (I.12.) határozata**

Pétervására Város Önkormányzatának Képviselőtestülete Boros Csaba társadalmai megbízatású alpolgármester részére illetménye 15 százalékának megfelelő összegű, azaz bruttó 15.000,- Ft költségtérítést állapít meg havonta.

Határidő: azonnal

Felelős: jegyző

**Dr. Varga Attila jegyző**

Vezér Tamás küldött egy levelet, mely szerint jelentősen megnőtt a vízdíja, mióta a nyilvános WC üzemel, ez 92.000.- Ft pluszt jelentene. Kéri, hogy a különbözetet rendezzék, illetve szeretne erre a dologra megoldást találni.

**Eged István FIDESZ-KDNP polgármester**

A vízfogyasztás drasztikusan a harmadik, illetve a negyedik negyedévben nőt meg.

**Barta Gábor képviselő**

A vízórát nem olvassák le rendszeresen, csak negyedévente.

**Eged István FIDESZ-KDNP polgármester**

Nem kellene pazarozni a vizet.

**Abelovszki Ildikó képviselő**

Nem lehet külön vízórát felszerelni?

**Dr. Varga Attila jegyző**

Attól nem lesz kevesebb a fogyasztás.

**Tóth János képviselő**

Minden hónapban fel kellene írni az óra állását.

**Barta Gábor képviselő**

Almérőt fel lehet szerelni.

**Eged István FIDESZ-KDNP polgármester**

Megnézni, hogy lehet-e almérőt feltenni.

A plusz kiadást ki kell fizetni Vezér Tamásnak.

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kérdés kéri, hogy aki egyetért, a fent elhangzottakkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 3/2015. (I.12.) határozata**

1. Pétervására Város Önkormányzat Képviselőtestülete úgy dönt, hogy az általa bérleti szerződés keretében üzemeltetett nyilvános WC esetén felmerült plusz költséget (vízdíjat) megtéríti a bérbeadó Vezér Tamás részére.

2. A Képviselőtestület felhatalmazza a polgármestert az összesen 92.000,-Ft pluszköltség kifizetésére a bérbeadó részére.

Határidő: azonnal

Felelős: Eged István polgármester

**Eged István FIDESZ-KDNP polgármester**

Következő dolog, amiről döntést kell hozni az a Mogyoróska - Keglevich kilátóhoz hitel felvétele.

Ez EU-s forrás megelőlegezése lenne 2015. febr. 28-tól 2016. febr. 28-ig terjedő időszakra.

A hitel összege 33.515.300.- Ft. A pályázat lejártakor lenne visszafizetve.

Kérdezi, hogy ezzel kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a fent elhangzottakkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 4/2015. (I.12.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) az Európai Uniós források megelőlegezésére 2015. február 28.-tól 2016. február 28.-ig terjedő időszakra, 33.515.300,-Ft, azaz Harminchárommillióötszáztizenötezer-háromszáz forint összegben támogatást megelőlegező hitelt vesz fel az OTP Bank Nyrt.-tól.

2. A Képviselőtestület vállalja, hogy a futamidő alatti költségvetésébe a hitelt és járulékait betervezi.

3. A Képviselőtestület kötelezettséget vállal az 1. pontban meghatározott hitel visszafizetésére.

4. A hitel fedezetéül a Képviselőtestület a költségvetési bevételeit, illetve az Európai Mezőgazdasági Vidékfejlesztési Alapból az erdei közjóléti létesítmények megvalósításához nyújtandó támogatások részletes feltételeiről szóló 66/2013. (VII.29.) VM rendelet alapján 2098858866 azonosító számon nyilvántartott pályázatra megítélt támogatás biztosítja.

5. A Képviselőtestület felhatalmazza a polgármestert a hitelszerződés aláírására.

Határidő: azonnal

Felelős: polgármester

**Eged István FIDESZ-KDNP polgármester**

Haladjunk tovább, van-e valakinek még kérdése, bejelenteni valója?

**Tóth János képviselő**

Táncsics úti járdák javítása, KRESZ táblák pótlása, milyen lehetőségeink vannak ezekre?

**Eged István FIDESZ-KDNP polgármester**

Folyamatban vannak a pályázatok lezárása.

Az apróbb dolgokat meg lehet csinálni.

**Dr. Varga Attila jegyző**

A helyi iparűzési adót elsősorban csak segélyekre lehet fordítani.

**Eged István FIDESZ-KDNP polgármester**

Elmondja még, hogy 2015. február 1-től új fogorvos van a betöltetlen körzetben, egyenlőre szeptemberig.

Kérdezi, hogy ezzel kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a fent elhangzottakkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 5/2015. (I.12.) határozata**

1.Pétervására Város Önkormányzat Képviselő-testülete megbízási szerződéssel alkalmazza, - a jelenleg betöltetlen pétervásárai I. számú fogorvosi körzetben – helyettesítő fogorvosként Dr. Tatár Borbála Ildikó 4965 Kölcse, Kölcsei F. út 98. szám alatti lakost.

2. A megbízási jogviszony időtartama: 2015. február 1-től 2015. augusztus 31-ig szól.

3. A Képviselőtestület felkéri a jegyzőt a szükséges okiratok elkészítésére, és felhatalmazza a polgármestert az megbízási szerződés aláírására.

Felelős: jegyző, polgármester

Határidő: értelem szerint

**Eged István polgármester**

Kérdezi, hogy van-e még valakinek kérdése, hozzászólása?

Amennyiben nincs az ülés **bezárja**.

**K.m.f.**

**Eged István Dr. Varga Attila**

polgármester jegyző